google/wiki40b huggingface dataset:
पर्वतन

पर्वतन (अंग्रेजी: Orogeny), उन बलों और घटनाओं की व्याख्या करता है जो विवर्तनिक प्लेटों के संचलन के फलस्वरूप पृथ्वी के स्थलमंडल (पर्पटी और ऊपरी प्रवार) में आये गहन संरचनात्मक विरूपण का कारण बनते हैं। विवर्तनिक प्लेटों के इस संचलन से निर्मित यह अत्यधिक विरूपित शैल संरचनायें पर्वतजन कहलाती हैं। सामान्य शब्दों में पर्वतन वह प्रक्रिया है जिसमें वलन (folding), भ्रंशन (faulting) तथा क्षेपण (thrusting) के द्वारा किसी पर्वत का उद्भव अथवा निर्माण होता है।
बडगाम ज़िला

नामोत्पत्ति

ज़िले का नाम बडगाम शहर पर पड़ा है। बडगाम शब्द "बड़ा ग्राम (गाँव)" का रूप है।
रूपा गांगुली

प्रारंभिक जीवन

गांगुली का जन्म भारत, में पश्चिम बंगाल में कोलकाता, के निकट कल्याणी में हुआ। उनका लालन पालन एक संयुक्त परिवार में हुआ।

कैरियर

गांगुली ने अनिल कपूर अभिनीत फिल्म साहेब (1985) से बतौर एक बाल अभिनेत्री शुरुआत की। उनकी दूसरी भूमिका मलयालम फिल्म इथिले इनियम वारु (1986) में ममूटी के साथ बतौर मुख्य अभिनेत्री थी। हालांकि बी. आर. चोपड़ा के पौराणिक टीवी श्रृंखला महाभारत (1988) में एक मुख्य अभिनेत्री के रूप में,द्रौपदी की अत्‍यधिक महत्‍वपूर्ण भूमिका निभाने के बाद, वे तुरंत प्रसिद्ध हो गयी और इसके परिणामस्वरूप उन्हें मृणाल सेन की एक दिन अचानक (1989) में अभिनय का मौका मिला। 
उनके अन्य उल्लेखनीय कार्यों में शामिल है गौतम घोष की पुरस्कृत-फिल्म, पद्मा नोदीर माझी (1993),अपर्णा सेन की युगांत (1995), गौतम घोष की आबार अरण्ये (2003), रितुपर्णो घोष की ओंतोरमोहोल (2006), इन फिल्मों में अभिनय करने के आलावा उन्होंने हिन्दी और बंगला की कई टेलीविजन श्रृंखलाओं में भी काम किया, जिसमें सुकन्या (1998) आदि, शामिल है। 
कुछ हिन्दी फिल्मों में काम करने के बाद, वे कोलकाता में स्थानांतरित हो गयीं और 1990 के दशक में कई बंगाली फिल्मों में अभिनय करने के बाद, 2007 में उन्होंने मुंबई आधारित स्थानांतरण किया, अंजन दत्ता द्वारा निर्देशित अंग्रेजी फिल्म बो बैरक्स फॉरएवर (2004) में काम करने के साथ उन्होंने बंगाली फिल्मों में अभिनय करना जारी रखा। करम अपना अपना (2007) से हिन्दी टीवी श्रृंखला में काम करना शुरू किया, जिसके बाद उन्होंने लव स्टोरी (सब टीवी श्रृंखला) (2007) और हालिया धारावाहिक अगले जनम मोहे बिटिया ही कीजो में काम किया.

निजी जीवन

रूपा गांगुली ने एक मैकेनिकल इंजीनियर, ध्रुब मुखर्जी, से 1992 में शादी की। शादी के 14 साल के बाद वे 2007 में अलग हो गये और बाद में औपचारिक रूप से जनवरी 2009 में उन्होंने तलाक ले लिया।. आकाश नाम का उनका एक बेटा है।
वे अपने से 13 साल छोटे गायक प्रेमी, दिब्येंदु, के साथ अपने मुंबई के फ्लैट में रहती थीं। 
उसके बाद गांगुली, दिब्येंदु से भी अलग हो गयी, जिसके संबंध अब एक बंगाली फिल्म और टीवी अभिनेत्री स्वस्तिका के साथ हैं। स्टार प्लस के हिट रियेलिटी शो सच का सामना (2009), की समापन कड़ी में उनकी उपस्थिति ने मीडिया में हलचल पैदा कर दी, यह श्रृंखला अंग्रेजी रीऐलिटी शो दी मोमेंट ऑफ़ ट्रुथ का हिन्दी अनुकूलन है।
सहारनपुर लोक सभा निर्वाचन क्षेत्र

विस्तार

इस संसदीय क्षेत्र में निम्न विधानसभा क्षेत्र आते हैं-
1- बेहट विधानसभा निर्वाचन क्षेत्र|बेहट3-सहारनपुर नगर4-सहारनपुर5-देवबन्द6-रामपुरमनिहारान (अ०जा०)
कपालमिति

मानव की विभिन्न जातियों के कपाल (cranium/करोटि) आकार और रूप में भिन्न हाते हैं और उनका अध्ययन कपालमिति या करोटिमापन का विषय है। कपालमिति, शीर्षमिति (cephalometry) के अन्तर्गत आता है जो मानवमिति (anthropometry) के अन्तर्गत आता है जो नृतत्वशास्त्र की शाखा है। किन्तु कपालमिति, कपालविद्या (phrenology) से भिन्न है।
करोटि का ठीक-ठीक मापन ही कपालमिति की मूलभूत तकनीक है और कालावधि में इससे ही नापने की विधि निकली है। इस विधि में भूचिह्न (लैंडमार्क्स) और अनुपस्थिति के धरातल (प्लेन्स ऑव ओरिएंटेशन) संश्लिष्ट रहते हैं। इन सबकी अंतर्राष्ट्रीय समझौतों के द्वारा सही-सही व्याख्या की हुई होती है। इस अर्थ में कपालमिति किसी भी तरह की करोटि पर लागू होता है, किंतु, चूँकि इसका उपयोग अत्यंत गहन रूप से मानव करोटि पर हुआ है, अत: यह मानव-शरीर-मापन के बृहत्तम क्षेत्र का एक अंश है।
रेखीय मापन के अतिरिक्त करोटि गह्वर की धारकता भी नापी जाती है जिसमें उसमें के मस्तिष्क का अच्छा निर्देश मिलता है। औसत मानव की करोटि धारकता १४५० घन सें.मी. से अधिक होती है और उसे दीर्घकरोटि कहते हैं। करोटि की चौड़ाई से लंबाई का अनुपात (चौड़ाई/लंबाई x१००) करोटि निर्देशांक निर्धारित करता है और यदि यह निर्देशांक ८० से ऊपर होता है तो करोटि का वर्गीकरण चौड़ा होता है; ७५ और ८० के बीच मध्यम और ७५ से कम होने पर लंबा।
मानवमिति की शाखा के रूप में कपालमिति का एक प्रतिरूप भी है जो जीवित व्यक्तियों के शिरोमापन से संबंध रखता है और जिसे प्राय: शीर्षमिति कहते हैं। इनमें विभेद महत्वपूर्ण है, क्योंकि यद्यपि बहुतेरे भूचिह्नों तथा मापों का दोनों में प्रयोग होता है तथापि शीर्षमिति में मापें कुछ बड़ी रहती हैं क्योंकि वे चर्म तथा अन्य तंतुओं के ऊपर से ली जाती हैं।
सामान्यत: मानवमिति के समान ही कपालमिति का उद्देश्य वस्तुपरक मीट्रिक अंकों में विवरण देना होता है जिन्हें कोई भी कहीं भी आँक सके और तुलना में उपयोग कर सके। इसके अतिरिक्त, चूँकि करोटि में भिन्नता रहती है, कपालमिति करनेवालों का लक्ष्य सामान्यत: विभिन्न प्रकारों के कपालों की श्रेणियों का मापन होता है जिससे प्रत्येक के लिए औसत अंक प्राप्त हो सके। इसके लिए वे समुचित सांख्यिकीय विधियों का प्रयोग करते हैं।

इतिहास

जे.एफ़ ब्लूयेनबाख़ कपालमिति के प्रवर्तक माने जाते हैं। उनके अनुशीलन ने जातियों के प्ररूपों को स्थिर करने में करोटि के रूपों के महत्व का उद्घाटन किया। स्विडन के आंड्रेज़ अडाल्फ़ केजियस (१७९६-१८६०) ने कैरोटिक निर्देशांक का आविष्कार किया और सँकरे करोटि को दीर्घ करोटि (डोलीको-सेफ़ैलिक) और चौड़े को लघुकरोटि (ब्रैकीसेफ़ैलिक) संज्ञा दी।
कपालमिति ने १९वीं शती में, विशेषत: फ्रांस के पाल ब्रोका के नेतृत्व में अत्यधिक प्रगति की। १८८२ के फ्ऱैकफ़ुर्त समझौते की एक विशिष्ट बात थी कपालमिति की मापों के लिए करोटियों का मानक निर्धारित करना। इसे फ्ऱैकफ़ुर्त क्षैतिज (फ्ऱैंकफ़ुर्त हारिज़ांटल) अथवा एफ़.एच. कहते हैं। उसके बाद मनुष्य की करोटि के विश्लेषण के अधिक प्रयोग किए गए। यद्यपि ये बहुसंख्यक नहीं हैं तथापि कपालमिति के अध्ययन के विषय में बहुत महत्व के हैं। इसके अतिरिक्त चूँकि ये अनुसंधान प्राय: अपूर्ण हैं और विश्व में इतने व्यापक रूप से छितराए हुए हैं कि केवल कुछ ही लोग असली नमूनों को देख सकते हैं, इसलिए यह आवश्यक है कि उपयोगी मापें उपलब्ध हों ताकि कोई भी उनकी तुलना कर सके। अब अतीत और वर्तमान में मनुष्य के कंकालीय अवशेष संबंधी कपालमिति की आधार सामग्री कालानुक्रम से रखी जाती है, तब एक विकासक्रम प्रत्यक्ष होता है। सामान्यत: मानव करोटि पिछले दस लाख वर्षों में प्रकटत: मस्तिष्क का आकार बढ़ने के कारण अधिक बड़ी, अधिक गोल और अधिक पतली हो गई है।
इवारिस्ते गैल्वा

जन्म

गैल्वा का जन्म २५ अक्टूबर १८११ को बौर्ज-ला-रेन, फ्रांस में हुआ था।

शिक्षा

१४ साल की उम्र से गैल्वा गणित में गंभीर दिल्छस्पी लेने लगा। जब वो १५ साल था, वो जोसेफ लुई लाग्रांज के मूल पत्र पढ रहा था। १८२८ में उसकी गणित शिक्षक की सलाह अनदेखी वह तैयारी करते बिना इकोल पॉलीतेक्निक की प्रवेश परीक्षा ली और असफल हुआ। गैल्वा एक और बार पॉलिटेक्निक की प्रवेश परीक्षा ली लेकिन फिर भी असफल रहा। इसके बाद वो कम प्रतिष्ठित इकोल प्रेपरेटोइर में शामिल हो गया, जिसका नाम अब इकोल नोर्मल में बदल गया है। वहाँ वह भौतिक विज्ञान और गणित में अच्छा किया लेकिन साहित्य में नहीं और १८२९ के अंत में विज्ञान और पत्र में स्नातक की उपाधि प्राप्त किया।

मृत्यु

३० मई १८३२ को गैल्वा ने एक अज्ञात व्यक्ति के खिलाफ एक द्वंद्वयुद्ध में भाग लिया। गैल्वा को गोली लगी और वे अगले दिन चल बसे।
हरीश चंद्र

हरीश चंद्र महरोत्रा (११ अक्टूबर १९२३ - १६ अक्टूबर १९८३) भारत के महान गणितज्ञ थे। वह उन्नीसवीं शदाब्दी के प्रमुख गणितज्ञों में से एक थे। इलाहाबाद में गणित एवं भौतिक शास्त्र का प्रसिद्ध केन्द्र "मेहता रिसर्च इन्सटिट्यूट" का नाम बदलकर अब उनके नाम पर हरीशचंद्र अनुसंधान संस्थान कर दिया गया है। 'हरीश चंद्र महरोत्रा' को सन १९७७ में भारत सरकार द्वारा साहित्य एवं शिक्षा के क्षेत्र में पद्म भूषण से सम्मानित किया गया था।

पुरस्कार एवं सम्मान

प्रो. हरीश-चन्द्र अपने जीवन में कई पुरस्कारों से सम्मानित किये गये। वे रॉयल सोसाइटी, लंदन तथा राष्ट्रीय विज्ञान अकादमी के सदस्य थे। सेमी-सिम्पल ली अल्जेब्रा एवं ग्रुप के निरूपण तथा अपने विशेष पत्र की प्रस्तुति के लिए उन्हें सन् 1954 में अमेरिकन मैथेमेटिकल सोसाइटी द्वारा कोल पुरस्कार प्रदान किया गया। 1974 में उन्हें भारतीय राष्ट्रीय विज्ञान अकादमी (INSA) द्वारा श्रीनिवास रामानुजन मेडल से सम्मानित किया गया।
लघु जलविद्युत

लघु जलविद्युत (Small hydro) का अर्थ है स्थानीय समुदाय और स्थानीय उद्योगों के उपयोग को पूरा करने लायक छोटे स्तर के जलविद्युत संयन्त्र। लघुजलविद्युत क्षेत्रीय विद्युत ग्रिड को विद्युत सप्लाई भी कर सकते हैं।  वैसे तो लघु जलविद्युत की कोई बहुत परिभाषा नहीं है, किन्तु मोटे तौर पर १ मेगावाट से २० मेगावाट  तक के संयत्र इस श्रेणी में रखे जाते हैं। 
लघु जलविद्युत को दूरदराज के उन स्थानों पर भी स्थापित किया जा सकता है जिनको मुख्य ग्रिड से बिजली देना बहुत खर्चीला हो।
कायस्थ भटनागर सदर सभा हिंद

कायस्थ भटनागर सदर सभा हिंद भारत में हिन्दुओं की जाति कायस्थ की उपजाति भटनागर समाज की सभा है। इसके प्रथम संस्थापक स्व०बाबू जय प्रकाश जी थे। 1922-23 में कायस्थ भटनागर सदर सभा हिन्द की स्थापना हुई। इन्हें इसका मुख्य सविव चुना गया। तब आवश्यकता हुअई कि इसकी एक पत्रिका भी निकाली जाये। तब भटनागर समाचार का प्रथम अंक निकला।
राजनीति (२०१० फ़िल्म)

कथानक

फिल्म-समीक्षकों के अनुसार, राजनीति फिल्म का ढांचा प्रसिद्ध महाकाव्य महाभारत से प्रेरित है। इस फिल्म की पटकथा मुख्यतः भारतीय राजनीति एवं महाभारत पर आधारित है जिसमें आज की राजनीति में अजय देवगन को कर्ण जैसी तथा नाना पाटेकर को श्रीकृष्ण की भुमिका निभाते हुए दिखाया गया है। इस फिल्म में विभिन्न राजनीतिक पहलुओं पर चर्चा की गयी है। इस फिल्म में एक राजनितिक दल एवं परिवार के आपसी फुट के कारण सृजित हुई महाभारत का चित्रण किया गया है। इस फिल्म के मुख्य किरदारों में रणबीर कपूर, कैटरीना कैफ एवं अजय देवगन ने मुख्य भूमिका निभायी है। इस फिल्म के निर्देशक प्रकाश झा बताते हैं कि आपको महाभारत के पात्र तो हर जगह मिल सकते हैं, यह एक ऐसा महाकाव्य है, जिसमें सभी तरह के पात्र हैं, उसमें सभी तरह की मंशाएं और प्रवृत्तियां हैं, सभी प्रकार की मानसिकता और घटनाएं वहां मिल जाती हैं और परस्पर संबंधों की जटिलताएं भी महाभारत में हैं। राजनीति में महाभारत के पात्रों के शेड्स मिल सकते हैं। किरदारों के बीच के संघर्ष में भी समानताएं दिखायी गयी हैं। इस तरह के एपिक से दर्शक स्वाभाविक रूप से प्रभावित होते हैं। राजनीति की पूरी फिल्मांकन भोपाल और उसके आसपास के इलाकों में हुई है।

विवाद

राजनीति के प्रदर्शन के इस वातावरण में एक बार फिर राजनीतिक सिनेमा तथा राजनीतिक यथार्थ को लेकर विवाद शुरू हो गये। प्राय: राजनीतिक विषय पर बनने वाले सिनेमा में विवाद का भी अपना स्थान होता है। विवाद कितने सार्थक होते हैं यह तो वही जाने जो इसके मूल में होते हैं, मगर इस तरह की गतिविधियों के साथ कुछ अलग तरह की कठनाईयाँ होती है जिससे ख्याति मिलती है और कई बार फिल्म को लेकर एकाएक दर्शकों में जिज्ञासा और बलवती हो उठती है। प्रकाश झा को अपनी पिछली फिल्म के समय भी प्रदर्शन के पहले विरोधी परिस्थितियों का सामना करना पड़ा था। अब वे स्वयं राजनीति का हिस्सा हैं, चुनाव लड़ते हैं और आगे भी लड़ेंगे। इन सबके बीच राजनीति फिल्म का बनना अपने आप में महत्वपूर्ण घटना है। 
ताजा विवाद ये है कि भारत की राष्ट्रीय पार्टियों में से एक भारतीय राष्ट्रीय कांग्रेस यह चाहती थी कि फिल्म के कुछ दृश्य हटाए जाएं। फिल्म को जब सेंसर बोर्ड के पास ले जाने से पूर्व कांग्रेस के तीन प्रतिनिधियों ने पूरी फिल्म को देखा। इसमें कांग्रेस के टॉम वडक्कन, पंकज शर्मा और संजीव भार्गव ने फिल्म को ए प्रमाणपत्र देने की मांग की थी। कांग्रेस के प्रतिनिधि फिल्म के कुछ दृश्यों पर आपत्ति जता रहे हैं, विशेष रूप से उन दृश्यों पर जिसमें गालियों का प्रयोग किया गया है। इसे हटाने करने की मांग की गई है। ऐसे ही कैटरीना कैफ और अर्जुन रामपाल के बीच फिल्माये गए प्रणय प्रसंग के दृश्य भी कांग्रेस को पसंद नहीं आ रहें है। इसे भी हटाने की मांग उठ रही है। इससे पहले जब फिल्म में कैटरीना कैफ को लेने की घोषणा की गई थी तो इस पर भी काफी विवाद हुआ था। उस समय चर्चा हुई थी कि प्रकाश झा सोनिया गांधी पर फिल्म बनाना चाह रहे हैं और इसके पीछे तर्क दिया गया था कि सोनिया गांधी की तरह कैटरीना कैफ की भी हिंदी काफी कमजोर है। वैसे भी जब भोपाल में फिल्म का फिल्मांकन शुरु हुआ तो कैटरीना कैफ ने सोनिया की तरह साड़ी और श्रृंगार अपनाया था। हालांकि इस फिल्म के निर्माता प्रकाश झा शुरु से इन बातों का खंडन करते आ रहे हैं। 
राजनीति, पहली ऐसी बड़ी राजनीति विषयक फिल्म है जिसमें एक साथ अजय देवगन, नसीरुद्दीन शाह, मनोज बाजपेयी, अर्जुन रामपाल, रणबीर कपूर, नाना पाटेकर आदि बड़े कलाकार काम कर रहे हैं।

बाक्स आफिस रिपोर्ट

इस फिल्म नें बाक्स आफिस पर अच्छी शुरुवात की है। इस फिल्म के पहले दिन के सभी शो लगभग हाऊस फुल थे।
दसपुर

परिचय

भारतीय इतिहास के प्राचीन युग में उत्तर भारत में जब भी साम्राज्य स्थापित हुए, अवंति प्राय: उनका एक प्रांत रहा। दशपुर उसी में पड़ता था और कभी-कभी वहाँ भी शासन की एक इकाई होती थी। उसका कोई मूल्यवान ऐतिहासिक उल्लेख गुप्तयुग के पहले का नहीं मिलता। कुमारगुप्त प्रथम तथा द्वितीय और बंधुवर्मा का मंदसोर में 436 ई. (वि॰सं॰ 493) और 472 ई. (वि॰सं॰ 529) का वत्सभट्टि विरचित लेख मिला है, जिससे ज्ञात होता है कि जब बंधुवर्मा कुमारगुप्त प्रथम का दशपुर में प्रतिनिधि था (436 ई.), वहाँ के तंतुवायों ने एक सूर्यमंदिर का निर्माण कराया तथा उसके व्यय का प्रबंध किया। 36 वर्षों बाद (472 ई.) ही उस मंदिर के पुनरुद्वार की आवश्यकता हुई और वह कुमारगुप्त द्वितीय के समय संपन्न हुआ। बंधुवर्मा संभवत: इस सारी अवधि के बीच गुप्तसम्राटों का दशपुर में क्षेत्रीय शासक रहा। थोड़े दिनों बाद हूणों ने उसके सारे पार्श्ववर्ती प्रदेशों को रौंद डाला और गुप्तों का शासन वहाँ से समाप्त हो गया। ग्वालियर में मिलनेवाले मिहिरकुल के सिक्कों से ये प्रतीत होता है कि दशपुर का प्रदेश हूणों के अधिकार में चला गया। किंतु उनकी सफलता स्थायी न थी और यशोधर्मन् विष्णुवर्धन् नामक औलिकरवंशी एक नवोदित राजा ने मिहिरकुल को परास्त किया। मंदसोर से वि॰सं॰ 589 (532 ई.) का यशोधर्मा का वासुल रचित एक अभिलेख मिला है, जिसमें उसे जनेंद्र, नराधिपति, सम्राट्, राजाधिराज, परमेश्वर उपाधियाँ दी गई हैं। उसका यह भी दावा है कि जिन प्रदेशों को गुप्त सम्राट् भी नहीं भोग सके, उन सबको उसने जीता और नीच मिहिरकुल को विवश होकर पुष्पमालाओं से युक्त अपने सिर को उसके दोनों पैरों पर रखकर उसकी पूजा करनी पड़ी। यशोधर्मा मध्यभारत से होकर उत्तर प्रदेश पहुँचा और पंजाब में मिहिरकुल की शक्ति को नष्ट करता हुआ सारा गुप्त साम्राज्य रौंद डाला। पूर्व में लौहित्य (उत्तरी पूर्वी भारतीय सीमा की लोहित नदी) से प्रारंभ कर हिमालय की चोटियों को छूते हुए पश्चिम पयोधि तक तथा दक्षिण-पूर्व से महेंद्र पर्वत तक के सारे क्षेत्र को स्वायत्त करने का उसने दावा किया है। दशपुर को यशोधर्मा ने अपनी राजधानी बनाया। वर्धन्नामांत दशपुर के कुछ अन्य राजाओं की सूचनाएँ प्राप्त होती हैं। मंदसोर से ही अभी हाल में प्राप्त होनेवाले एक अभिलेख से आदित्यवर्धन् तथा वराहमिहिर की बृहत्संहिता (छठी शती) से अवंति के महाराजाधिराज द्रव्यवर्धन की जानकारी होती है।
जीलैंडिया

जीलैंडिया (Zealandia) विश्व का आठवां महाद्वीप है ऐसा वैज्ञानिकों का मत है। इस महाद्वीप का लगभग ९४ % भूभाग जल में डूबा हुआ है।

स्थिति

यह महाद्वीप न्यूजीलैंड के ठीक नीचे है। इसका अधिकांश भाग दक्षिण प्रशांत महासागर में डूबा हुआ है।

क्षेत्रफल

जिओलॉजिकल सोसाइटी ऑफ अमेरिका जर्नल में छपी रिपोर्ट में कहा गया है कि इस आठवें महाद्वीप का क्षेत्रफल लगभग 50 लाख वर्ग किलोमीटर है और यह ऑस्ट्रेलिया के २/३ के बराबर है
अभिक्षमता

अभिक्षमता (aptitude) से आशय निश्चित प्रकार के कार्य को कर सकने की क्षमता (competency) से है। इसे 'योग्यता' (talent) माना जा सकता है। अभिक्षमता, शारीरिक और मानसिक दोनों तरह की हो सकती है। लेकिन बढ़ा हुआ ज्ञान-स्तर, समझ, सीखे हुए कौशल या अभिवृत्ति आदि अभिक्षमता के अन्तर्गत नहीं आते। अभिक्षमता, 'जन्मजात प्रकृति' की है, न कि कुछ प्राप्त की गयी या सीखी गयी चीज।
उत्तरी यूरोप

उत्तरी यूरोप क्षेत्र में यूरोप महाद्वीप के उत्तरी राष्ट्र आते हैं। उत्तरी यूरोप भौगोलिक क्षेत्र है जो यूरोपीय महाद्वीप के उत्तरी हिस्से को शामिल करता है। इसमें आठ देश शामिल हैं: डेनमार्क, एस्टोनिया, फिनलैंड, आइसलैंड, लातविया, लिथुआनिया, नॉर्वे और  स्वीडन। इस क्षेत्र की कुछ परिभाषाओं में कभी-कभी संयुक्त राजशाही, आयरलैंड, उत्तरी बेलारूस, उत्तरी जर्मनी और उत्तर-पश्चिम रूस भी शामिल हैं। 
उत्तरी यूरोप में भौतिक भूगोल पहाड़ बहुत अधिक नहीं हैं,। दक्षिणी नॉर्वे में 2,469 मीटर (8,100 फीट) पर सबसे ऊंची चोटी है। प्रायद्वीप की 9 4% आबादी आर्कटिक सर्कल के दक्षिण में रहती है।
उत्तरी यूरोप की जनसंख्या 104 मिलियन अनुमानित है। यह क्षेत्र दुनिया के सबसे विकसित भागों में से एक है। उत्तरी यूरोपीय देशों ने अर्थव्यवस्था के विकास और जीवन स्तर के संदर्भ में उच्च स्तर की श्रेणी में आता है।

भूगोल

उत्तरी यूरोप में भौतिक भूगोल पहाड़ बहुत अधिक नहीं हैं,। दक्षिणी नॉर्वे में 2,469 मीटर (8,100 फीट) पर सबसे ऊंची चोटी है। प्रायद्वीप की 9 4% आबादी आर्कटिक सर्कल के दक्षिण में रहती है।

उत्तरी यूरोप में प्रमुख भूमिगत संरचनाएं:

उत्तरी यूरोप में कुछ प्रमुख भूमिगत क्षेत्रों में उत्तरी यूरोपीय मैदान, केजोलन पर्वत, स्कैंडिनेविया प्रायद्वीप , अटलांटिक हाइलैंड्स और जुटलैंड प्रायद्वीप शामिल हैं।

उत्तरी यूरोप के प्राकृतिक संसाधन:

उत्तरी यूरोप में प्राकृतिक संसाधन बड़े पैमाने पर बॉक्साइट, तांबे और लौह अयस्क जैसे धातुओं में हैं। डेनमार्क जैसे कुछ देशों में पेट्रोलियम और प्राकृतिक गैस के कुछ भंडार हैं। जर्मनी में कोयले, निकल और लिग्नाइट रिज़र्व हैं।

उत्तरी यूरोप के लिए जलवायु क्षेत्र:

उत्तरी यूरोप में मुख्य जलवायु उपनगरीय जलवायु है। अक्सर बर्फ के तूफ़ान के साथ लंबे समय तक ठंडी सर्दियों के दिन रहते हैं।
इलेक्ट्रानिक मतदान

इलेक्ट्रॉनिक मतदान (ई-मतदान के रूप में भी विख्यात) एक ऐसा शब्द है जिसमें मतदान के लिए प्रयुक्त इलेक्ट्रॉनिक साधन और मतगणना के लिए प्रयुक्त इलेक्ट्रॉनिक साधन, दोनों के समावेश सहित कई अलग प्रकार के मतदान शामिल है।
इलेक्ट्रॉनिक वोटिंग प्रौद्योगिकी में पंच कार्ड, ऑप्टिकल स्कैन मतदान प्रणालियां और विशिष्ट मतदान कियोस्क (जिसमें स्व-निहित प्रत्यक्ष रिकॉर्डिंग इलेक्ट्रानिक (DRE) मतदान प्रणाली सहित) शामिल हो सकती हैं। इसमें टेलीफ़ोन, निजी कंप्यूटर नेटवर्क, या इंटरनेट के ज़रिए मतपत्र और मतदानों का प्रसारण शामिल हो सकता है।
इलेक्ट्रॉनिक वोटिंग प्रौद्योगिकी से मतपत्रों की गिनती तेजी से हो सकती है और विकलांग मतदाताओं के लिए बेहतर पहुँच प्रदान कर सकते हैं। तथापि, यह विवाद मौजूद है, विशेष रूप से संयुक्त राज्य अमेरिका में कि इलेक्ट्रॉनिक वोटिंग, विशेषकर DRE मतदान चुनावी धोखाधड़ी को सुसाध्य कर सकता है।

परिदृश्य

मतदाताओं के लिए इलेक्ट्रॉनिक मतदान प्रणाली का उपयोग 1960 के दशक से ही प्रचलन में रहा है, जब पंच कार्ड प्रणाली का शुभारंभ हुआ। नई ऑप्टिकल स्कैन मतदान प्रणाली मतपत्र पर मतदाता के संकेत की कंप्यूटर द्वारा गिनती को अनुमत करती है। DRE मतदान मशीन, जो एक मशीन में मतों का संग्रहण और सारणी बनाती है, उनका उपयोग ब्राज़िल और भारत के सभी चुनावों में समस्त मतदाताओं द्वारा किया जाता है और बड़े पैमाने पर वेनेज़ुएला और संयुक्त राज्य अमेरिका में भी इस्तेमाल होता है। उनका उपयोग नीदरलैंड में भी बड़े पैमाने पर किया गया, लेकिन जनता द्वारा चिन्ता जताने पर हटा लिया गया। इंटरनेट मतदान प्रणालियों ने लोकप्रियता हासिल की है और युनाइटेड किंगडम, एस्टोनिया तथा स्विट्ज़रलैंड के सरकारी चुनावों और जनमत संग्रहों में, साथ ही कनाडा के नगर निगम चुनावों और संयुक्त राज्य अमेरिका तथा फ़्रांस के पार्टी के प्राथमिक चुनावों में उपयोग में लाया गया।
इसके अलावा संकर प्रणालियाँ भी मौजूद हैं, जिनमें शामिल है इलेक्ट्रॉनिक मतपत्र अंकन उपकरण (सामान्यतः DRE के समान ही टच स्क्रीन प्रणाली) या अन्य मतदाता-सत्यापन योग्य काग़ज़ी मतपत्र के मुद्रण की सहायक प्रौद्योगिकी और फिर इलेक्ट्रॉनिक टैबुलेशन के लिए अलग मशीन का उपयोग किया जाता है।

काग़ज़-आधारित इलेक्ट्रॉनिक मतदान प्रणाली

कभी-कभी "दस्तावेज़ी मतपत्र मतदान प्रणाली" के नाम से भी अभिहित, काग़ज़-आधारित मतदान प्रणाली का आविर्भाव ऐसी प्रणाली के रूप में हुआ, जहाँ काग़ज़ी मतपत्र का उपयोग करते हुए मत डाले जाते हैं और हाथ से गिनती की जाती है। इलेक्ट्रॉनिक सारणीकरण के आगमन के साथ, ऐसी प्रणालियाँ आईं जहाँ काग़ज़ी कार्ड या पत्रक हाथ से चिह्नित किए जा सकते थे, लेकिन उनकी गिनती इलेक्ट्रॉनिक तौर पर होती थी। इन पद्धतियों में शामिल हैं पंच कार्ड मतदान, मार्कसेन्स और बाद में डिजिटल पेन मतदान प्रणाली.
अभी हाल ही से, इन प्रणालियों में इलेक्ट्रॉनिक बैलेट मार्कर (EBM) को भी शामिल कर सकते हैं, जो एक इलेक्ट्रॉनिक इनपुट डिवाइस का उपयोग करते हुए, आम तौर पर DRE के समान टच स्क्रीन प्रणाली, मतदाताओं को चुनाव की अनुमति देती है। मतपत्र अंकन उपकरण सहित प्रणालियाँ विभिन्न प्रकार की सहायक प्रौद्योगिकी को शामिल करती है।
अण्डोरा में गर्भपात

अण्डोरा में गर्भपात केवल एक ही अवस्था में सम्भव है जब महिला का जीवन बचाने का कोई अन्य तरिका सम्भव न हो।
सर्पसत्र

सर्पसत्र एक प्रकार का यज्ञ किया गया था जिसमे मंत्रो की सहायता से सर्पो की आहुति दी जाती थी।
खातूल मोहम्मदजई

कैरियर

मोहम्मदज़ई का जन्म 1966 के आसपास काबुल, अफ़गानिस्तान में हुआ था। उन्होंने 1983 में आर्मी ज्वाइन की थी, जब उन्होंने सेकेंडरी स्कूल से स्नातक की उपाधि प्राप्त की, और एक पैराट्रूपर के रूप में स्वेच्छा से प्रशिक्षण प्राप्त किया, जिसमें उन्होंने 150 किलोमीटर (93 मील) की दूरी पूरी करने के बाद पहाड़ों पर मार्च भी किया। उन्होंने 1984 में अपनी पहली छलांग लगाई। [1] अपने पंखों को अर्जित करने के बाद, उन्होंने काबुल विश्वविद्यालय के कानूनी संकाय में अध्ययन किया, स्नातक की डिग्री के साथ स्नातक की उपाधि प्राप्त की, इसलिए उन्हें एक अधिकारी के रूप में कमीशन किया जा सकता था। बाद में उन्होंने सोवियत संघ में एक सैन्य अकादमी में उन्नत अध्ययन किया। सोवियत-अफगान युद्ध के दौरान, इन्हें युद्ध की स्थिति से वंचित कर दिया गया था, इसलिए उसने पैराट्रूप और कमांडो भूमिकाओं के लिए पैराट्रूप प्रशिक्षक प्रशिक्षण सैनिकों के रूप में काम किया।
इन्होंने 1990 में शादी की और इनके पति से पहले एक बेटा था। 1992 में सरकार के पतन के बाद, उसने 1990 के दशक की शुरुआत में गृह युद्ध के दौरान मुजाहिदीन सरकार के अधीन काम किया था, और सेना की वायु रक्षा शाखा के लिए महिलाओं के प्रशिक्षण का कार्यभार संभाला। हालांकि, उसे पैराशूट जंप से रोक दिया गया था और सार्वजनिक रूप से अबाया पहनने की आवश्यकता जैसे नए प्रतिबंधों के अधीन था। 1996 में तालिबान के देश पर नियंत्रण करने के बाद, उसे सेना से बाहर कर दिया गया था और एक विधवा के रूप में घर के अंदर प्रभावी रूप से सीमित कर दिया गया था। वह सिलाई जैसी अजीब नौकरियों में बच गई, और लड़कियों के लिए एक गुप्त स्कूल चलाया।
2001 में तालिबान के पतन के बाद, वह अफगानिस्तान की नवगठित सेना में शामिल हो गई, और राष्ट्रपति हामिद करजई द्वारा ब्रिगेडियर जनरल के पद पर पदोन्नत किया गया। सबसे पहले, मोहम्मदजई भौतिक आकार में वापस आ गया और पैराशूट कूदना फिर से शुरू किया। उसने अमेरिकी पैराट्रूपर्स के साथ प्रशिक्षण लिया, और एएनए के लिए एक नया पैराट्रूप प्रशिक्षण कार्यक्रम शुरू करने पर नाटो अधिकारियों के साथ काम किया। 2004 में, उसने एक पैराशूटिंग प्रतियोगिता में अफगानिस्तान और अन्य देशों के 35 पुरुष प्रतियोगियों के खिलाफ प्रतिस्पर्धा की और जीत हासिल की। 
एक पैराट्रूपर के रूप में सेवा देने के अलावा, मोहम्मदजई को रक्षा मंत्रालय में महिलाओं के मामलों के लिए उप निदेशक बनाया गया था। हालांकि, कुछ पर्यवेक्षकों, जैसे कि एमनेस्टी इंटरनेशनल, का कहना है कि अफगानिस्तान के नेतृत्व में संस्थागत लिंग भेदभाव है। उसे 2006 से कूदने की अनुमति नहीं दी गई है, बजाय एक सामान्य अधिकारी के पद के लिए शुरू करने की स्थिति में रक्षा मुख्यालय में सेवा करना। 2012 तक, उन्हें राष्ट्रीय सेना में महिला मामलों की निदेशक के रूप में पदोन्नत किया गया था, और नियोजित आपदा तैयारी बल के लिए नियोजन और शारीरिक प्रशिक्षण के उप निदेशक थे, और अफगान सेना में सर्वोच्च रैंकिंग वाली महिला अधिकारी थीं।
एक था चन्दर एक थी सुधा

कहानी

यह कहानी सुधा और चन्दर की है। चन्दर (राहील आज़म) सुधा (उमंग जैन) से बहुत प्यार करता रहता है। लेकिन उसके पिता के द्वारा उस पर किए गए एहसानों के कारण वह कभी यह बात सुधा को नहीं बता पाता। सुधा की शादी कहीं और हो जाती है और अंत में उसे दुनिया छोड़कर जाना पड़ता है।
यूनानी

यूनानी का अर्थ यूनान-सम्बन्धी -- लोग, भाषा, संस्कृति अत्यदि। यूनानियों ने भारत को इंडिया कहा
भारत के लिए बराक ओबामा की यात्रा

राष्ट्रपति ओबामा भारत नवम्बर 6, 2010 पर पहुंचे। उन्होने 6 नवम्बर 2010 को मुंबई में भारत-अमेरिका व्यापार और उद्यमिता के [[]] शिखर सम्मेलन को संबोधित किया, जिसके बाद उन्होने  2008 के मुंबई हमलों के शिकार लोगों को श्रद्धांजलि अर्पित की।राष्ट्रपति ओबामा ने अपनी मुंबई यात्रा के दौरान  मणि भवन, महात्मा गाँधी के घर का दौरा किया। सेंट ज़ेवियर्स कॉलेज, मुंबई की यात्रा पर एक छात्र के  प्रश्न का जवाब देते हुए ओबामा ने  कहा कि संयुक्त राज्य अमेरिका देश के भीतर एक कैंसर पर विचार को समाप्त करने के लिए पाकिस्तानी सरकार के साथ काम करने के लिए प्रतिबद्ध है| उन्होने भारत और पाकिस्तान के बीच मध्यस्थता करने से खारिज कर दिया और कहा कि यह अपने संबंध सुधारने के लिए  दो पड़ोसियों पर निर्भर है। उन्होने आतंकवादियों के खिलाफ लड़ाई में धीमी गति से चलने के लिए पाकिस्तान की आलोचना की।
दिल्ली में अपने प्रवास के दौरान उन्होने मुगल सम्राट हुमायूं के मकबरे का दौरा किया और राज घाट पर मोहनदास करमचंद गांधी को श्रद्धांजलि अर्पित की। फिर ओबामा परिवार का   नई दिल्ली में राष्ट्रपति भवन में एक औपचारिक स्वागत किया गया।